CELEX: 62018CN0127
Language: el
Date: 2018-02-16 00:00:00
Title: Υπόθεση C-127/18: Αίτηση προδικαστικής αποφάσεως την οποία υπέβαλε το Nejvyšší správní soud (Τσεχική Δημοκρατία) στις 16 Φεβρουαρίου 2018 — A-PACK CZ, s.r.o. κατά Odvolací finanční ředitelství

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/19
            
         Αίτηση προδικαστικής αποφάσεως την οποία υπέβαλε το Nejvyšší správní soud (Τσεχική Δημοκρατία) στις 16 Φεβρουαρίου 2018 — A-PACK CZ, s.r.o. κατά Odvolací finanční ředitelství
   (Υπόθεση C-127/18)
   (2018/C 152/23)
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní soud
   
      Διάδικοι στην υπόθεση της κύριας δίκης
   
   
      Αναιρεσείουσα (προσφεύγουσα πρωτοδίκως): A-PACK CZ, s.r.o.
   
      Αναιρεσίβλητη (καθής πρωτοδίκως): Odvolací finanční ředitelství
   
      Προδικαστικά ερωτήματα
   
   
               1)
            
            
               Δύναται το άρθρο 90, παράγραφος 2, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), να ερμηνευθεί, λαμβανομένων υπόψη της αρχής της φορολογικής ουδετερότητας και της αρχής της αναλογικότητας, υπό την έννοια ότι επιτρέπει στα κράτη μέλη να θέτουν, με ρύθμιση εισάγουσα παρέκκλιση, προϋποθέσεις οι οποίες σε ορισμένες περιπτώσεις αποκλείουν μείωση της βάσεως επιβολής του φόρου όταν πρόκειται για ολική ή μερική μη καταβολή της τιμής;
            
         
               2)
            
            
               Σε περίπτωση καταφατικής απαντήσεως στο ερώτημα 1, αντιβαίνει στον σκοπό του άρθρου 90 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, εθνική νομοθεσία η οποία δεν επιτρέπει σε υποκείμενους στον φόρο προστιθέμενης αξίας να προβαίνουν σε διόρθωση του ποσού του φόρου, όταν αυτός κατέστη απαιτητός επί φορολογητέας παροχής προς άλλον υποκείμενο στον φόρο προστιθέμενης αξίας ο οποίος κατέβαλε μόνον εν μέρει ή δεν κατέβαλε καθόλου το οφειλόμενο για την παροχή ποσό και ο οποίος, εν συνεχεία, έπαυσε να αποτελεί πρόσωπο υποκείμενο στον φόρο προστιθέμενης αξίας;
            
         
      (1)  ΕΕ 2006, L 347, σ. 1.